Mesinos sąsiaurio nuotrauka, daryta iš kosmoso

**Mesinos sąsiaurio tiltas** (it. *Ponte sullo Stretto di Messina*) – planuojamas statyti kabantis tiltas, kuris jungtų Mesinos miestą su pietine žemyninės Italijos dalimi. 

Planai statyti šį tiltą kilo jau 7-tame XX a. dešimtmetyje. Rimti darbai pradėti tik 2009 m. kovo 6 dieną, kuomet premjeras Silvio Berlusconi paskelbė apie 1,3 milijardo eurų suteikimą šio projekto pradžiai. Jei tiltas bus pastatytas, jis taptų ilgiausiu kabančiu tiltu pasaulyje (3300 m), beveik du kartus viršijančiu Akase-Kaike tiltą (1991 m) Japonijoje.

Geografija
----------

Mesinos sąsiauris – sąsiauris skiriantis Siciliją nuo Apeninų pusiasalio, jungiantis Tirėnų ir Jonijos jūras. Plotis nuo 3,1 km iki 5,1 km. Ilgis apie 32 km.

Dabartiniai planai
------------------

2008 m. balandžio 15 d. naujuoju Italijos premjeru tapo S. Berlusconi. Iš karto po to jis inicijavo šio tilto statybų pradžią.

2009 m. kovo 6 d. S. Berluscno vyriausybė šiam projektui skyrė 1,3 milijardo eurų iš planuojamų 6,1 milijardo eurų.

Planuojama, kad 3300 m ilgio ir 60 m pločio tiltą laikys du 382 m aukščio ramsčiai. Kiekviena kryptimi bus dvi transporto juostos ir po vieną avarinę juostą. Tokiu būdu tiltu per valandą pravažiuos apie 6 000 transporto priemonių. Taip pat bus įrengtos dvi juostos traukiniams bei dvi juostos pėstiesiems.

S. Berlusconi planavo, kad darbai turėtų būti baigti 2016 m.

2013 m. vasario 26 d. šis projektas buvo sustabdytas premjero Mario Monti vyriausybės dėl lėšų trūkumo.

2021 m. balandžio 22 d. Italijos kompanijos „Webuild" vadovas Pietro Salini spaudos konferencijoje kartu su Sicilijos vadovu Nello Musumeci paskelbė apie savo pasiruošimą imtis šio tilto statybų „pradedant netrukus". Jo teigimu jis yra sukaupęs 4 milijardus eurų tilto darbų pratęsimui.

Šaltiniai
---------

1. ↑  Italy revives Sicily bridge plan
2. ↑  Italy in shift to two-party politics | The Australian Archyvuota kopija 2008-09-06 iš Wayback Machine projekto.
3. ↑  „Italian minister commits to Messina Bridge". *Bridge Design and Engineering*. 27 May 2008. Suarchyvuotas originalas 6 July 2009. Nuoroda tikrinta 23 December 2008.  Nežinomas parametras `|url-status=` ignored (pagalba)
4. ↑  Sicily to get longest bridge
5. ↑  Danilo Masoni; Michael Roddy (26 February 2013). „Sicily bridge project sinks in Italy budget mire". GlobalPost. Suarchyvuotas originalas 5 March 2016. Nuoroda tikrinta 31 July 2017. „Italy's government dashed the latest dreams of building a bridge linking Sicily to the mainland on Tuesday [26 February 2013], scrapping the multi-billion-euro project because of tight budgets. The decision to block the controversial plan, strongly backed by right-wing leader and media magnate Silvio Berlusconi, comes one day after a general election produced no clear winner and set Italy on course for political paralysis."
6. ↑  „«Il Ponte sullo Stretto? Ce lo facciamo da soli»: il patto di Musumeci con Salini" (italų). lasicilia.it. 22 April 2021. Nuoroda tikrinta 22 April 2021.
7. ↑  „Ponte Stretto: Salini, è cantierabile, siamo pronti a farlo" (italų). ansa.it. 22 April 2021. Nuoroda tikrinta 22 April 2021.

Koordinatės: 38°14′51″ š. pl. 15°38′21″ r. ilg.﻿ / ﻿38.24750°š. pl. 15.63917°r. ilg.﻿ / 38.24750; 15.63917